b'\n_START_ARTICLE_\nForretningsplan\n_START_PARAGRAPH_\nEn forretningsplan er et planleggingsdokument for et foretak i oppstartsfasen. Planen skal blant annet beskrive forretningsid\xc3\xa9en, markedet, organisasjonen, produktet eller tjenestene, gjennomf\xc3\xb8ringsplanen, \xc3\xb8konomi, budsjetter, kapitalbehov, finansiering og de viktigste risikofaktorene. Planen skal normalt dekke de kommende fem \xc3\xa5rene._NEWLINE_Planen er i f\xc3\xb8rste rekke et verkt\xc3\xb8y for gr\xc3\xbcnderen selv. Prosessen med \xc3\xa5 skrive planen er ofte viktigere enn det ferdige produktet. Et realistisk budsjett vil for eksempel kunne avsl\xc3\xb8re om forretningsid\xc3\xa9en m\xc3\xa5 endres eller forkastes._NEWLINE_En forretningsplan er ikke minst et viktig dokument overfor investorer, finansinstitusjoner og eventuelt andre som inviteres inn i prosjektet._NEWLINE_I dag er det mer og mer vanlig at en etablerer/gr\xc3\xbcnder starter med \xc3\xa5 lage en forretningsmodell f\xc3\xb8r man starter \xc3\xa5 skrive en forretningsplan.'